পাকিস্তানের বিপক্ষে খেলা নিয়ে মন্তব্য নিষ্প্রয়োজন: কপিল
ভারত-নিয়ন্ত্রিত কাশ্মীরের পুলওয়ামায় জঙ্গি হামলায় ভারতের ৪৯ সিআরপিএফ সদস্য মারা গেছেন। নৃশংস সেই হামলায় পাকিস্তান জড়িত, এমনটিই দাবি করছে ভারত।







এই জঙ্গি হামলাকে কেন্দ্র করে জুন-জুলাইয়ে ইংল্যান্ডে অনুষ্ঠিতব্য বিশ্বকাপে পাকিস্তানের বিপক্ষে ভারতকে না খেলার পরামর্শ দিচ্ছেন সৌরভ গাঙ্গুলীসহ ভারতের সাবেক তারকা ক্রিকেটাররা। 




ভারত-পাকিস্তান ম্যাচ নিয়ে ১৯৮৩ সালের বিশ্বকাপ জয়ী ভারতীয় ক্রিকেট দলের অধিনায়ক কপিল দেব বলেন, বিশ্বকাপে ভারত, পাকিস্তানের বিপক্ষে খেলবে কি খেলবে না, সেই নিয়ে আমাদের কোনও মতামত জানানোর প্রয়োজন নেই। 
ভারতীয় সাবেক এই অধিনায়ক আরও বলেন, সরকার যেটা সিদ্ধান্ত নেবে সেটা দেশের স্বার্থে। তাই এই ব্যাপারে সরকারের সিদ্ধান্তই চূড়ান্ত সিদ্ধান্ত বলে মেনে নেওয়াটা দেশ ও দেশবাসীর পক্ষে ভাল। সরকারই শেষ কথা বলবে। তাই সরকারের উপর সিদ্ধান্ত ছাড়া হোক।
উল্লেখ্য, আগামী ১৬ জুন বিশ্বকাপের ম্যাচে মুখোমুখি হওয়ার কথা রয়েছে দুই চীর প্রতিদ্বন্দ্বি দল ভারত-পাকিস্তানের।

ভারত-নিয়ন্ত্রিত কাশ্মীরের পুলওয়ামায় জঙ্গি হামলায় ভারতের ৪৯ সিআরপিএফ সদস্য মারা গেছেন। নৃশংস সেই হামলায় পাকিস্তান জড়িত, এমনটিই দাবি করছে ভারত।